D4Y Suisei

D4Y Suisei (, ) – Japonijos imperijos laivyno pikiruojantis bombonešis, naudotas  Antrajame pasauliniame kare 1942–1945 m.. Be bombardavimo, dar naudotas žvalgybai ir kamikadzių misijoms.

Tai buvo vienas greičiausių tų laikų pikiruojančiųjų bombonešių (greitesnis nei JAV naudotas  Grumman F4F Wildcat, tačiau lėtesnis nei 1943 m. rugsėjį pasirodęs Grumman F6F Hellcat), bet, neturėdamas šarvų ir automatiškai užsiblokuojančių kuro bakų, lėktuvas buvo lengvai pažeidžiamas. Ginkluotę sudarė du fiksuoti piloto valdomi 7,7 mm kalibro Laivyno 97 tipo (angl. Type 97 aircraft machine gun; jap. 九七式七粍七固定機銃) kulkosvaidžiai ir vienas žvalgo valdomas 7,92 mm kalibro Laivyno 1 tipo (angl. Type 1 machine gun) kulkosvaidis (modelyje D4Y3a Suisei Model 33A - 13 mm kalibro kulkosvaidis). Lėktuvas galėjo vežti 500 kg. vėliau - 800 kg bombų, arba, kamikadzių misijose, - 800 kg sprogmenų. 

Didžiausią žalą jie padarydavo priešo laivams, pavyzdžiui, JAV lėktuvnešį „USS Franklin“ beveik paskandino vienas vienintelis D4Y. Tačiau dėl lėktuvo trūkumų ir pilotų nepatyrimo oro mūšiuose jie negalėjo prilygti Sąjungininkų naikintuvams. Marianų mūšyje per dieną JAV kariuomenė numuše apie 400 šių lėktuvų.

D4Y buvo ypač tinkamas kamikadzių misijoms, o nuo 1945 m. vasario buvo gaminamas jau tik specialiai kamikadzių misijoms skirtas modelis (D4Y3) su trimis raketetiniais greitintuvais, turėjusiais padidinti paskutiniuojo pikiravimo greitį.

Techniniai parametrai

Šaltiniai 
aviastar.org
WW2 warbirds

Išnašos 
Bombonešiai
Monoplanai
Vidursparniai
Yokosuka orlaiviai